CELEX: 62019CA0528
Language: et
Date: 2020-09-16 00:00:00
Title: Kohtuasi C-528/19: Euroopa Kohtu (kaheksas koda) 16. septembri 2020. aasta otsus (Bundesfinanzhofi eelotsusetaotlus – Saksamaa) – Mitteldeutsche Hartstein-Industrie AG versus Finanzamt Y (Eelotsusetaotlus – Maksustamine – Käibemaks – Kuues direktiiv 77/388/EMÜ – Artikli 17 lõike 2 punkt a – Sisendkäibemaksu mahaarvamine – Mahaarvamisõiguse tekkimine ja kohaldamisala – Kohalikule omavalitsusüksusele kuuluva tee laiendamine – Tööde käigus tekkinud kulude arvestamine osana maksukohustuslase üldkuludest – Maksukohustuslase majandustegevusega otsese ja vahetu seose olemasolu kindlakstegemine – Tasuta tarne – Tarne, mis on käsitatav tasu eest tehtava tarnena – Artikli 5 lõige 6)

16.11.2020   
            
            
               ET
            
            
               Euroopa Liidu Teataja
            
            
               C 390/14
            
         
      Euroopa Kohtu (kaheksas koda) 16. septembri 2020. aasta otsus (Bundesfinanzhofi eelotsusetaotlus – Saksamaa) – Mitteldeutsche Hartstein-Industrie AG versus Finanzamt Y
      (Kohtuasi C-528/19) (1)
      
      (Eelotsusetaotlus - Maksustamine - Käibemaks - Kuues direktiiv 77/388/EMÜ - Artikli 17 lõike 2 punkt a - Sisendkäibemaksu mahaarvamine - Mahaarvamisõiguse tekkimine ja kohaldamisala - Kohalikule omavalitsusüksusele kuuluva tee laiendamine - Tööde käigus tekkinud kulude arvestamine osana maksukohustuslase üldkuludest - Maksukohustuslase majandustegevusega otsese ja vahetu seose olemasolu kindlakstegemine - Tasuta tarne - Tarne, mis on käsitatav tasu eest tehtava tarnena - Artikli 5 lõige 6)
      (2020/C 390/19)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Kaebaja ja kassatsioonkaebuse esitaja: Mitteldeutsche Hartstein-Industrie AG
      
         Vastustaja ja vastustaja kassatsioonimenetluses: Finanzamt Y
      
         Resolutsioon
      
      
                  1.
               
               
                  Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas, artikli 17 lõike 2 punkti a tuleb tõlgendada nii, et maksukohustuslasel on õigus maha arvata sisendkäibemaks kohaliku omavalitsusüksuse jaoks tehtud kohaliku tee laiendamistöödelt, kui seda teed kasutab nii maksukohustuslane oma majandustegevuse raames kui ka üldsus, kui need laiendamistööd ei ületanud seda, mis on maksukohustuslase majandustegevuse jaoks vajalik ja kui nende tööde maksumus sisaldub selle maksukohustuslase järgnevate tehingute maksumuses.
               
            
                  2.
               
               
                  Kuuendat direktiivi 77/388, eriti selle artikli 2 lõiget 1 tuleb tõlgendada nii, et liikmesriigi ametiasutuse ühepoolselt väljastatud karjääri käitamise luba ei kujuta endast tasu, mille saab maksukohustuslane, kes on teinud kohalikule omavalitsusüksusele kuuluva tee laiendamistöid ilma rahalise tasuta, mistõttu ei kujuta need tööd endast tasu eest tehtud tehingut selle direktiivi tähenduses.
               
            
                  3.
               
               
                  Kuuenda direktiivi 77/388 artikli 5 lõiget 6 tuleb tõlgendada nii, et laiendamistööd, mida tehakse kohaliku omavalitsusüksuse jaoks avalikult kasutataval teel, mida oma majandustegevuse käigus kasutab nii maksukohustuslane, kes on need tööd teinud tasuta, kui ka üldsus, ei kujuta endast tehingut, mida tuleb käsitada kaubatarnena tasu eest selle sätte tähenduses.
               
            
         (1)  ELT C 328, 30.9.2019.